2015.12.02.

Sajtóközlemény

**Projektzáró ünnepségen adják át a megépített kerékpárutat Csókakőn**

**Nagyszabású kerékpárút fejlesztést valósított meg a Széchenyi 2020 program keretében a Fejér Megyei Önkormányzat Csókakőn. A Közlekedési Operatív Program keretében a KÖZOP-3.5.0-09-11-2015-0044 sz. „Főhálózati kerékpár nyomvonal fejlesztése Csókakő Község közigazgatási területén belül – 1.b. Csókakő” című pályázaton elnyert mintegy 137,9 millió forintból épített a Fejér Megyei Önkormányzat kerékpárutat. A fejlesztés hivatásforgalmi célokat szolgál, az 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja.** **A műszaki átadás 2015. december 1-jén megtörtént.**

A Fejér Megyei Önkormányzat pályázatot nyújtott be Csókakő vonatkozásában a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra.A csókakői pályázat esetében Csókakő Község Önkormányzata az általa készíttetett tervdokumentációkat átadta a Fejér Megyei Önkormányzat részére további felhasználásra. A nyomvonal kiválasztásánál és a tervezésnél fontos szempont volt, hogy a kerékpárút mellett a mezőgazdasági forgalmat is szakszerűen és biztonságosan le lehessen bonyolítani, ezzel is elősegítve a környék szőlész-borász tevékenységét. Egyúttal ez az útvonal a Csókakő és Mór közötti távolságot is lerövidíti.

A 137,9 millió Forintos európai uniós pályázati forrásból megvalósult kerékpárút fejlesztés hivatásforgalmi célokat szolgál, egyúttal a közelében húzódó 81-es számjegyű fő közlekedési út tehermentesítését, valamint a meglévő balesetveszély csökkentését, megszüntetését is biztosítja.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A szükséges eljárások megvalósíthatósága érdekében a Fejér Megyei Önkormányzat minden szükséges döntést és intézkedést megtett. A beruházás október elején kezdődött kivitelezése a 2015. december 1-jén megtörtént műszaki átadással fejeződött be.

A csókakői 1B szakaszon a község belterületén lévő Petőfi utca – Deák F. utca csatlakozásától a település Mórral közös közigazgatási határáig tartó nyomvonalon épült ki a kerékpárút. Az engedélyezési és kiviteli terveit Csókakő Község Önkormányzata készítette el, amit az építés kapcsán a Fejér Megyei Önkormányzat részére térítésmentesen átadott. Az elkészült szakasz hossza: 1114 m. A Széchenyi 2020 program pályázatán elnyert teljes összeg 137,9 millió Forint, amelyből a kivitelezés 132,1 millió Forintot tett ki.A kiépített nyomvonal az 1A szakasszal, a közös közigazgatási határtól Mór város kül-, majd belterületén folytatódott, amelynek teljes hossza 3140 m.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com